Ανγκάρσκ

Το Ανγκάρσκ () είναι πόλη της Ασιατικής Ρωσίας, στο Όμπλαστ του Ιρκούτσκ. Ο πληθυσμός του Ανγκάρσκ το 2025 ήτανЧисленность постоянного населения Российской Федерации по муниципальным образованиям на 1 января 2025 года — М.: Росстат, 2025. 216.973 κάτοικοι έναντι 265.835 κατοίκων στην τελευταία σοβιετική απογραφή, το 1989 και με συνεχή μείωση του πληθυσμού από τότε (1989) στις επίσημες απογραφές. Η πόλη είναι κτισμένη στην όχθη του ποταμού Κιτόι, σε υψόμετρο 425 μέτρα πάνω από την επιφάνεια της θάλασσας, και απέχει 51 χιλιόμετρα από την πόλη Ιρκούτσκ, πρωτεύουσα της περιφέρειας (όμπλαστ). Το Ανγκάρσκ ιδρύθηκε το 1948 ως βιομηχανικός οικισμόςThe New Encyclopædia Britannica, λήμμα «Angarsk», 15η έκδ., Σικάγο 1992, τόμος 1, σελ. 399 και του δόθηκε επισήμως ο χαρακτήρας της πόλεως στις 30 Μαΐου 1951.

 Οικονομία και συγκοινωνίες 
Το Ανγκάρσκ έχει τη μεγαλύτερη βιομηχανική ζώνη σε ολόκληρη την Ασία. Αυτή περιλαμβάνει, μεταξύ άλλων, το Πετροχημικό Συγκρότημα Ανγκάρσκ και την Ηλεκτροχημική Συνδυαστική Επιχείρηση του Ανγκάρσκ. Η δεύτερη παράγει, μεταξύ άλλων, εξαφθοριούχο ουράνιο (που χρησιμεύει στον εμπλουτισμό του ουρανίου ως πυρηνικού υλικού) και ανιχνευτές ραδιενέργειας. Σχετικώς, το Ανγκάρσκ είναι έδρα μιας από τις «Τράπεζες Πυρηνικών Καυσίμων», μετά από απόφαση της IAEA το 2009. Η «τράπεζα» έχει σκοπό τον εφοδιασμό των αγορών με σχάσιμο ουράνιο ως προστασία σε περίπτωση διακοπής της τροφοδοσίας τους για κάποιο λόγο.

Από την πόλη διέρχεται η γραμμή του Υπερσιβηρικού σιδηροδρόμου, ενώ στο εσωτερικό της υπάρχει δημόσια μεταφορά από τραμ, λεωφορεία και μαρσρούτκες.

 Παραπομπές 

Ανγκαρσκ